ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1995 που αφορά αίτηση παρέκκλισης που υπέβαλε η Ιταλική Δημοκρατία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στην ιταλική γλώσσα είναι το μόνο αυθεντικό) (96/12/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),

Εκτιμώντας:

την αίτηση που υπέβαλαν οι αρχές της Ιταλικής Δημοκρατίας στις 21 Ιουλίου 1995 να εγκριθεί από την Επιτροπή παρέκκλιση βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η εν λόγω αίτηση συνοδευόταν από έκθεση που περιείχε όλα τα στοιχεία που απαιτεί το προαναφερθέν άρθρο 8 7 ότι η εν λόγω αίτηση αφορά την τοποθέτηση σε δύο τύπους αυτοκινήτων τρίτου φανού πέδησης που έχει περιληφθεί στην κατηγορία ECE S3 σύμφωνα με τον κανονισμό αριθ. 7 της ECE (Οικονομική Επιτροπή για την Ευρώπη των Ηνωμένων Εθνών) και τοποθετείται σύμφωνα με τον κανονισμό αριθ. 48 της ΟΕΕ 7

ότι είναι βάσιμοι οι λόγοι που προβάλλονται, δηλαδή ότι οι εν λόγω φανοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου (3), όπως τροποποιήθηκε τελευταία από την οδηγία 89/516/ΕΟΚ (4), όσον αφορά τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης των μηχανοκινήτων οχημάτων και των ρυμουλκουμένων τους, καθώς και τις απαιτήσεις της οδηγίας 76/756 του Συμβουλίου (5), όπως τροποποιήθηκε τελευταία από την οδηγία 91/663/ΕΟΚ (6), όσον αφορά την τοποθέτηση των διατάξεων φωτισμού και φωτεινής σηματοδότησης των μηχανοκινήτων οχημάτων και των ρυμουλκουμένων τους 7 ότι οι περιγραφές των δοκιμών και τα αποτελέσματά τους καθώς και η συμμόρφωση προς τους κανονισμούς αριθ. 7 και 48 ECE καθιστούν δυνατή την εξασφάλιση ικανοποιητικού επιπέδου ασφαλείας 7

ότι οι σχετικές οδηγίες θα αποτελέσουν αντικείμενο τροποποιήσεων προκειμένου να επιτραπεί η παραγωγή και εγκατάσταση των εν λόγω φανών πέδησης και, εν αναμονή των τροποποιήσεων, είναι δικαιολογημένο το αίτημα να επιτραπεί η χορήγηση έγκρισης ΕΚ για τους δύο τύπους οχημάτων εφοδιασμένους με τους φανούς πέδησης που αναφέρονται στην αίτηση 7

ότι η επιτροπή για την προσαρμογή στην τεχνική πρόοδο των οδηγιών που αφορούν την εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί σύμφωνα με την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει την αίτηση παρέκκλισης για τη χορήγηση έγκρισης ΕΚ που υπέβαλε η Ιταλική Δημοκρατία στις 21 Ιουλίου 1995, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, όσον αφορά την παραγωγή και τοποθέτηση τρίτου φανού πέδησης που έχει περιληφθεί στην κατηγορία ECE S3 σύμφωνα με τον κανονισμό αριθ. 7 της Οικονομικής Επιτροπής για την Ευρώπη των Ηνωμένων Εθνών (ECE) και τοποθετείται σύμφωνα με τον κανονισμό αριθ. 48 ΟΕΕ.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 19 Δεκεμβρίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 264 της 23. 10. 1993, σ. 49.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.